ai4bharat/Pralekha huggingface dataset:
महिला एवं बाल विकास मंत्रालय
एनआईपीसीसीडी ने 'मिशन शक्ति-महिला सशक्तिकरण का केंद्र' पर कार्यक्रम का आयोजन किया
महिला एवं बाल विकास मंत्रालय के अंतर्गत आने वाले राष्ट्रीय जन सहयोग एवं बाल विकास संस्थान  ने 21 से 22 जुलाई, 2023 तक एनआईपीसीसीडी नई दिल्ली में राज्य नोडल अधिकारियों और राज्य मिशन संयोजकों के लिए 'मिशन शक्ति- महिलाओं के सशक्तिकरण के लिए हब' पर पहला क्षमता निर्माण कार्यक्रम आयोजित किया।
रक्षा मंत्रालय
आईएनएस तरकश हेलसिंकी, फिनलैंड पहुंचा
(यूरोप और अफ्रीका में समुद्री तैनाती के सिलसिले में भारतीय नौसेना पोत तरकश आज तीन दिन की यात्रा पर हेलसिंकी, फिनलैंड पहुंच गया। यह जहाज भारतीय नौसेना के पश्चिमी कमान का हिस्सा है और मुंबई स्थित पश्चिमी नौसेना कमान के फ्लैग ऑफिसर कमांडिंग इन चीफ के संचालन कमान के अधीन है। पश्चिमी नौसेना कमान के फ्लैग ऑफिसर कमांडिंग इन चीफ वाइस एडमिरल अजित कुमार पी. भी 30 जुलाई, 2019 को हेलसिंकी, फिनलैंड पहुंच चुके हैं। वे भारतीय प्रतिनिधिमंडल का नेतृत्व करेंगे।
उल्लेखनीय है कि आईएनएस तरकश भारतीय नौसेना का अत्यंत सक्षम अग्रणी फ्रीगेट है और यह जहाज विभिन्न हथियारों तथा दूरसंवेदी उपकरणों से लैस है। पोत के कमांडर कैप्टन सतीश वासुदेव हैं, जो 30 अधिकारियों सहित 250 से अधिक नौसेना कर्मियों का नेतृत्व करते हैं।
इस यात्रा के दौरान फिनलैंड के विभिन्न विशिष्टजन और सरकारी अधिकारी पोत का दौरा करेंगे। दोनों देशों के बीच सहयोग बढ़ाने के लिए फिनलैंड नौसेना तथा तटरक्षक के बीच व्यावसायिक आदान-प्रदान की योजना है। सामाजिक और खेल गतिविधियों के अलावा भारतीय नौसेना तथा फिनलैंड के तटरक्षक के बीच उत्कृष्ट व्यवहारों को साझा किया जाएगा।
भारत और फिनलैंड के बीच पारम्परिक सौहार्दपूर्ण तथा दोस्ताना संबंध हैं। दोनों देशों के बीच सांस्कृतिक आदान-प्रदान और सहयोग के लिए तमाम तरह की पहलें की जाती रही हैं। दोनों पक्षों के बीच उच्चस्तरीय द्विपक्षीय संवाद और आवागमन होता रहा है।
भारतीय नौसेना के पोत नियमित रूप से मित्र देशों के साथ अंतर्राष्ट्रीय सहयोग बढ़ाने के लिए तैनात किए जाते रहे हैं। यह मित्र देशों के बीच ‘मैत्री-सेतु’ बनाने के मिशन का अंग है। भारतीय पोत का फिनलैंड दौरा दोनों देशों के बीच संबंधों में इजाफा करने तथा समुद्री हितों के मद्देनजर एक महत्वपूर्ण कदम है।
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 145.16 करोड़ से अधिक टीके लगाए जा चुके हैं
बीते चौबीस घंटों में 58 लाख से अधिक टीके लगाए गए
स्वस्थ होने की वर्तमान दर 98.32 प्रतिशत
पिछले 24 घंटों में 22,775 नए रोगी सामने आए
भारत में सक्रिय मरीजों की संख्या 1,04,781 है
साप्ताहिक सक्रिय मामलों की दर 1.10 प्रतिशत
पिछले 24 घंटों में 58,11,487 वैक्सीन की खुराक देने के साथ ही भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 145.16 करोड़  से अधिक हो गया। इस उपलब्धि को 1,55,02,407 टीकाकरण सत्रों के जरिये प्राप्त किया गया है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,03,87,911
|
|
दूसरी खुराक
|
|
97,14,208
|
|
अग्रिम पंक्ति के कर्मी
|
|
पहली खुराक
|
|
1,83,85,748
|
|
दूसरी खुराक
|
|
1,69,00,338
|
|
18-44 वर्ष आयु वर्ग
|
|
पहली खुराक
|
|
49,99,80,567
|
|
दूसरी खुराक
|
|
33,37,90,836
|
|
45-59 वर्ष आयु वर्ग
|
|
पहली खुराक
|
|
19,46,34,482
|
|
दूसरी खुराक
|
|
15,09,65,213
|
|
60 वर्ष से अधिक
|
|
पहली खुराक
|
|
12,14,69,025
|
|
दूसरी खुराक
|
|
9,53,95,822
|
|
कुल
|
|
|
|
1,45,16,24,150
पिछले 24 घंटों में 8,949 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 3,42,75,312 हो गई है।
नतीजतन, भारत में स्वस्थ होने की दर 98.32 % है।
केंद्र और राज्यों/केंद्र शासित प्रदेशों द्वारा निरंतर और सहयोगात्मक रूप से किए जा रहे प्रयासों के फलस्वरूप पिछले 187 दिनों से लगातार 50,000 से कम दैनिक नए कोविड मामले दर्ज किए जा रहे हैं।
पिछले 24 घंटे में 22,775 नए मरीज सामने आए हैं।
वर्तमान में 1,04,781 सक्रिय रोगी हैं। वर्तमान में ये सक्रिय मामले देश के कुल पुष्टि वाले मरीजों का 0.30 प्रतिशत हैं।
देश भर में जांच क्षमता का विस्तार लगातार जारी है। पिछले 24 घंटों में कुल 11,10,855 जांच की गई हैं। भारत ने अब तक कुल 67.89 करोड़  जांच की गई हैं।
देश भर में जांच क्षमता को बढ़ाया गया है, साप्ताहिक पुष्टि वाले मामलों की दर 1.10 प्रतिशत है, दैनिक रूप से पुष्टि वाले मामलों की दर 2.05 प्रतिशत है।
प्रधानमंत्री कार्यालय
प्रधानमंत्री ने पुरुष फ्रीस्टाइल 97 किलोग्राम भार वर्ग कुश्ती में कांस्य पदक जीतने पर पहलवान दीपक नेहरा को शुभकामनाएं दीं
प्रधानमंत्री श्री नरेन्द्र मोदी ने पहलवान दीपक नेहरा को बर्मिंघम राष्ट्रमंडल खेल 2022 में पुरुष फ्रीस्टाइल 97 किलोग्राम भार वर्ग कुश्ती में कांस्य पदक जीतने पर शुभकामनाएं दी हैं।
अपने एक ट्वीट में प्रधानमंत्री ने कहा,
एक और पहलवान की ओर से भारत के लिए एक और सम्मान! मुझे प्रसन्नता है कि दीपक नेहरा ने सीडब्ल्यूजी22 फ्रीस्टाइल कुश्ती स्पर्धा में कांस्य पदक जीता है। दीपक ने उल्लेखनीय साहस और प्रतिबद्धता का प्रदर्शन किया है। उनके आगामी प्रयासों के लिए उन्हें मेरी शुभकामनाएं।
विज्ञान एवं प्रौद्योगिकी मंत्रालय
आईआईए के स्थापना दिवस के अवसर पर गणमान्य व्यक्तियों ने कहा कि आईआईए के संस्थापक डॉ. वेणु बापू के उत्साह को बरकरार रखने के लिए युवाओं के विचारों को अनुभव के साथ जोड़ा जा सकता है
भारतीय खगोल भौतिकी संस्थान  ने अपना 50वां स्थापना दिवस मनाया
भारतीय खगोलभौतिकी संस्थान  ने अपना 50वां स्थापना दिवस मनाया, जिसमें गणमान्य व्यक्तियों ने युवा लोगों के नए विचारों को पिछले पांच दशकों में अर्जित ज्ञान और अनुभव के साथ जोड़कर इस संस्थान के संस्थापक डॉ. वेणु बापू की ऊर्जा और उत्साह को बरकरार रखने की जरूरत पर जोर दिया।
इस वैज्ञानिक संस्थान की यात्रा का यह 50वां वर्ष बहुत महत्वपूर्ण है, जिसे डॉ. वेणु बापू के महान दृष्टिकोण के साथ शुरू किया गया था। यह अब विज्ञान और ‘आत्मनिर्भर भारत’ के पुनर्निर्माण के चरण में है और आज इन्हीं के कद के और अधिक मार्गदर्शकों की जरूरत है। इस संस्थान की प्रारंभिक ऊर्जा और उत्साह पांच दशकों में अर्जित ज्ञान और अनुभव से समृद्ध हो गई है। आईआईए की स्थापना के 50वें वर्ष के समारोह का उद्घाटन करते हुए विज्ञान और प्रौद्योगिकी विभाग  सचिव प्रो. आशुतोष शर्मा ने कहा कि सर्वश्रेष्ठ युवाओं और नए विचारों के मिश्रण के साथ इस ऊर्जा को बरकरार रखना ही आगे बढ़ने का रास्ता है। आईआईए ने गुणवत्तायुक्त मानव संसाधनों, बुनियादी ढांचे का निर्माण करने और पर्यवेक्षीय खगोल विज्ञान और गहन विज्ञान उपलब्ध कराने के लिए बहुत अच्छा कार्य किया है। यह संस्थान सही संसाधनों और दृष्टिकोण के साथ प्रगति करके नई ऊंचाइयों की और बढ़ना जारी रखेगा।
आईआईए, विज्ञान और प्रौद्योगिकी विभाग , भारत सरकार का एक स्वायत संस्थान है। इस संस्थान का स्थापना दिवस ऑनलाइन कार्यक्रम के माध्यम से मनाया गया, जिसमें स्थापना दिवस व्याख्यान, भारत सरकार के प्रधान वैज्ञानिक सलाहकार प्रो. के. विजय राघवन द्वारा दिया गया। आधुनिक भारतीय खगोलभौतिकी संस्थान की स्थापना में योगदान देने वाले डॉ. मनाली कल्लात वेणु बापू के जन्मदिन को यह संस्थान अपने स्थापना दिवस के रूप में मनाता है। इस वर्ष के स्थापना दिवस के साथ इस संस्थान ने अपने अस्तित्व के 50वें वर्ष में प्रवेश किया है।
आईआईए की गवर्निंग काउंसिल के चेयरमैन, प्रो. अविनाश सी. पांडे ने संस्थान के छात्रों द्वारा तैयार की गई ई-पत्रिका ‘डीओओटी’ का विमोचन किया और कहा कि इस पत्रिका के माध्यम से हम छात्रों को रचनात्मक रूप से जोड़ने के लिए एक मंच उपलब्ध करा रहे हैं। यह विज्ञान की अनूठी अवधारणाओं के रचनात्मक वितरण को एक सरल तरीके से जन-जन तक पहुंचाने की अभिव्यक्ति होगी। निदेशक, प्रो. अन्नपूर्णी सुब्रमण्यम ने संस्थान के पूर्व निदेशकों के लघु संदेशों के माध्यम से आईआईए के गठन और विकास के प्रदर्शन द्वारा दर्शकों को काफी आकर्षित किया।
आयुष
दक्षिण-पूर्व एशिया क्षेत्र में पारंपरिक/हर्बल उत्पादों की गुणवत्ता नियंत्रण के लिए प्रयोगशाला क्षमता को उन्नत करने के लिए एक महत्वपूर्ण कदम उठाया गया
पारंपरिक/हर्बल उत्पादों के लिए लैब आधारित गुणवत्ता नियंत्रण पर 9 देशों के प्रतिनिधि प्रशिक्षण प्राप्त करेंगे
डब्ल्यूएचओ दक्षिण-पूर्व एशिया क्षेत्र के सहयोग से भारतीय चिकित्सा एवं होम्योपैथी फार्माकोपिया आयोग  प्रशिक्षण कार्यक्रम आयोजित कर रहा है
डब्ल्यूएचओ दक्षिण पूर्व एशिया क्षेत्र  के सहयोग से आयुष मंत्रालय के भारतीय चिकित्सा और होम्योपैथी फार्माकोपिया आयोग  ने दक्षिण-पूर्व एशिया क्षेत्र में पारंपरिक/हर्बल उत्पादों की गुणवत्ता नियंत्रण के लिए प्रयोगशाला क्षमता को उन्नत करने के लिए एक बड़ा कदम उठाया है। डब्ल्यूएचओ दक्षिण-पूर्व एशिया क्षेत्रीय कार्यालय के क्षेत्रीय सलाहकार-पारंपरिक चिकित्सा डॉ. किम सुंगचोल, पीसीआईएमएंडएच के निदेशक डॉ. रमन मोहन सिंह और अन्य गणमान्य व्यक्तियों की उपस्थिति में आयुष मंत्रालय के विशेष सचिव श्री प्रमोद कुमार पाठक ने तीन दिवसीय प्रशिक्षण कार्यक्रम का उद्घाटन किया। ऐसा कार्यक्रम देश में पहली बार आयोजित किया जा रहा है।
इस प्रशिक्षण कार्यक्रम में 9 देशों  के कुल 23 प्रतिभागी भाग ले रहे हैं। प्रशिक्षण का उद्देश्य पारंपरिक/हर्बल उत्पादों की गुणवत्ता बनाए रखने के लिए प्रयोगशाला आधारित तकनीकों और विधियों के लिए कौशल प्रदान करना है।
इस अवसर पर, आयुष मंत्रालय के विशेष सचिव श्री प्रमोद कुमार पाठक ने कहा, “विकासशील देशों के अनुसंधान और सूचना प्रणाली केंद्र की रिपोर्ट के अनुसार, इस उद्योग के 2022 में 23.3 बिलियन अमेरिकी डॉलर तक पहुंचने का अनुमान है। बढ़ते बाजार के साथ, मिलावट के कारण हर्बल सामग्री की गुणवत्ता के मुद्दे भी तेजी से चिंताजनक होते जा रहे हैं। लैब-आधारित गुणवत्ता नियंत्रण में एकरूपता अक्सर विभिन्न भौतिक, रासायनिक और भौगोलिक पहलुओं द्वारा परिवर्तित जड़ी-बूटियों की गुणवत्ता का मूल्यांकन करने में सक्षम होगी।"
डब्ल्यूएचओ दक्षिण-पूर्व एशिया क्षेत्रीय कार्यालय के क्षेत्रीय सलाहकार-पारंपरिक चिकित्सा डॉ. किम सुंगचोल ने कहा, “डब्ल्यूएचओ-एसईएआरओ ने अन्य देशों के लिए क्षेत्रीय कार्यशालाओं और प्रशिक्षण का सफलतापूर्वक आयोजन किया है। इन क्षेत्रीय कार्यशालाओं के दौरान सदस्य देशों द्वारा की गई प्रमुख सिफारिशों में से एक नियामक क्षमता सुनिश्चित करना था और यही कारण है कि हम आयुष मंत्रालय के पीसीआईएमएंडएच के सहयोग से इस पहले प्रशिक्षण सत्र का आयोजन कर रहे हैं।
गुणवत्ता नियंत्रण के उपायों में कच्ची हर्बल सामग्री, अच्छी प्रथाओं  के मानक शामिल हैं। विनिर्माण, आयात, निर्यात और विपणन के लिए विशिष्ट और समान लाइसेंसिंग योजनाओं को लागू किया जाना चाहिए जो सुरक्षा और प्रभावकारिता सुनिश्चित करने के लिए महत्वपूर्ण हैं।
बढ़ते बाजार से हर्बल दवाओं की उचित गुणवत्ता, प्रभावकारिता और प्रभावशीलता को बनाए रखने की चुनौती उत्पन्न हो रही है। पारंपरिक/हर्बल उत्पादों की गुणवत्ता नियंत्रण के लिए प्रयोगशाला क्षमता के नेटवर्क के माध्यम से इसे मजबूत करने की आवश्यकता है। यह अनूठा कार्यक्रम पारंपरिक/हर्बल उत्पादों की गुणवत्ता नियंत्रण के लिए मैक्रोस्कोपी, माइक्रोस्कोपी इन फार्माकोग्नॉसी, फाइटोकेमिस्ट्री, माइक्रोबायोलॉजी, अन्य उन्नत उपकरण/प्रौद्योगिकियों यानी हाई-परफॉर्मेंस थिन लेयर क्रोमैटोग्राफी , गैस क्रोमैटोग्राफी आदि जैसी प्रयोगशाला विधियों पर व्यावहारिक प्रशिक्षण प्रदान करेगा।
रेल मंत्रालय
रेलवे द्वारा यात्री खंड में अर्जित राजस्व में 92 प्रतिशत की वृद्धि
रेलवे ने आरक्षित यात्री खंड में 24 प्रतिशत और अनारक्षित यात्री खंड में 197 प्रतिशत की वृद्धि दर्ज की
पहली अप्रैल 2022 से 08 अक्टूबर 2022 तक की अवधि के दौरान मूल आधार पर भारतीय रेल की कुल अनुमानित आय 33476 करोड़ रुपये रही। इस प्रकार, भारतीय रेल ने पिछले वर्ष इसी अवधि के दौरान अर्जित किए गए 17394 करोड़ रुपये की तुलना में 92 प्रतिशत की वृद्धि दर्ज की।
आरक्षित यात्री खंड में, पहली अप्रैल 2022 से 08 अक्टूबर 2022 तक की अवधि के दौरान बुक किए गए यात्रियों की कुल अनुमानित संख्या 42.89 करोड़ है, जोकि पिछले वर्ष की इसी अवधि के दौरान 34.56 करोड़ की तुलना में 24 प्रतिशत अधिक है। पहली अप्रैल 2022 से 08 अक्टूबर 2022 तक की अवधि के दौरान आरक्षित यात्री खंड से अर्जित राजस्व 26961 करोड़ रुपये है, जोकि पिछले वर्ष की इसी अवधि के दौरान अर्जित 16307 करोड़ रुपये की तुलना में 65 प्रतिशत अधिक है।
अनारक्षित यात्री खंड में, पहली अप्रैल 2022 से 08 अक्टूबर 2022 तक की अवधि के दौरान बुक किए गए यात्रियों की कुल अनुमानित संख्या 268.56 करोड़ है, जोकि पिछले वर्ष की इसी अवधि के दौरान 90.57 करोड़ की तुलना में 197 प्रतिशत की बढ़ोतरी है। पहली अप्रैल 2022 से 08 अक्टूबर 2022 तक की अवधि के दौरान अनारक्षित यात्री खंड से अर्जित राजस्व 6515 करोड़ रुपये है, जोकि पिछले वर्ष की इसी अवधि के दौरान अर्जित 1086 करोड़ रुपये की तुलना में 500 प्रतिशत की बढ़ोतरी है।
प्रधानमंत्री कार्यालय
प्रधानमंत्री ने अमिताभ बच्चन को उनके 80वें जन्मदिन पर बधाई दी
प्रधानमंत्री श्री नरेन्द्र मोदी ने अमिताभ बच्चन को उनके 80वें जन्मदिन पर बधाई दी है। श्री मोदी ने कहा है कि अमिताभ बच्चन भारत की उन सबसे अनूठी फिल्मी हस्तियों में से एक हैं, जिन्होंने पीढ़ी दर पीढ़ी दर्शकों को मंत्रमुग्ध रखा है और उनका मनोरंजन किया है।
एक ट्वीट में प्रधानमंत्री ने कहा;
"अमिताभ बच्चन जी को 80वें जन्मदिन की बहुत-बहुत शुभकामनाएं। वे भारत की सबसे अनूठी फिल्मी हस्तियों में से एक हैं, जिन्होंने पीढ़ी दर पीढ़ी दर्शकों को मंत्रमुग्ध रखा है और उनका मनोरंजन किया है। वे एक लंबा और स्वस्थ जीवन जिएं यही कामना है।
आयुष
केंद्रीय आयुष मंत्री श्री सर्बानंद सोनोवाल ने विकास को बढ़ावा देने के लिए आयुष क्षेत्र में सुधार की बात की
आयुष मंत्रालय के सहयोग से 6वें सीआईआई आयुष संगोष्ठी 2022 का आयोजन किया गया
आयुष मंत्रालय के सहयोग से नई दिल्ली में 6वें सीआईआई आयुष संगोष्ठी 2022 का आयोजन किया गया। केंद्रीय आयुष मंत्री श्री सर्बानंद सोनोवाल ने इस संगोष्ठी में उपस्थित लोगों को संबोधित करते हुए इस बात पर बल दिया कि किस प्रकार से आयुष मंत्रालय अपने नागरिकों को समग्र स्वास्थ्य देखभाल और चिकित्सा देखभाल प्रदान करके 'न्यू इंडिया' के सपने को साकार करने में एक महत्वपूर्ण भूमिका निभा सकता है।
अपने उद्घाटन भाषण में श्री सोनोवाल ने कहा कि “हमारे प्रधानमंत्री श्री नरेन्द्र मोदी के मार्गदर्शन और दूरदर्शी नेतृत्व में आयुष बाजार अब 03 बिलियन डॉलर से 18 बिलियन डॉलर तक पहुंच चुका है।” उन्होंने कहा कि वर्तमान समय में हम एक अत्यधिक ग्रहणशील माहौल को देख रहे हैं, जहां स्वास्थ्य देखभाल में आयुष प्रणालियों को व्यापक रूप से मान्यता प्रदान की जा रही है। उन्होंने कहा कि अनुसंधान रणनीतियों, अभ्यास प्रकृति और शिक्षा में अनेक सुधार किए जा रहे हैं, जो इस क्षेत्र को विकासित करने मेंसहयोग करेंगे। उन्होंने यह भी कहा कि हमारे देश के युवाओं को आयुष प्रणालियों के बारे में गहराई से अध्ययन करना चाहिए।
श्री वैद्य राजेश कोटेचा, सचिव, आयुष मंत्रालय ने अपने मुख्य भाषण में कहा कि आयुष मंत्रालय द्वारा विश्व स्वास्थ्य संगठन  के सहयोग से आयुष प्रणाली के लिए बहुत बेंचमार्क स्थापित किए गए हैं। ये बेंचमार्क सभी हितधारकों, विशेष रूप से आयुष प्रणालियों से संबंधित उद्योगों के लिए फायदेमंद साबित होंगे।
श्री प्रमोद कुमार पाठक, विशेष सचिव,आयुष मंत्रालय ने व्यापार में सुगमता के लिए नियामक रूपरेखा पर एक पूर्ण सत्र को संबोधित किया। अपने संबोधन में उन्होंने कहा कि व्यापार में सुगमता का पहला महत्वपूर्ण पहलू विचार-विमर्श है और यह कार्य आयुष मंत्रालय में बहुत दृढ़ता के साथ किया जा रहा है। उन्होंने कहा कि इसके अलावा, वैज्ञानिक दृष्टिकोण को बढ़ावा देने के लिए आयुष मंत्रालय विज्ञान और जैव प्रौद्योगिकी विभागों के साथ मिलकर काम कर रहा है और उनसे प्राप्त इनपुट हमारे रोडमैप में प्रभावी रूप से शामिल किए गए हैं।
6वें सीआईआई आयुष संगोष्ठी, 2022 का आयोजन आयुष मंत्रालय के सहयोग से भारतीय उद्योग परिसंघ  द्वारा किया गया। इस आयोजन में आयुष प्रणाली के प्रमुख हितधारकों ने नियामक रोडमैप, आयुष क्षेत्र में अनुसंधान एवं विकास, ब्रांडिंग, प्रचार और विपणन जैसे विषयों पर चर्चा की।
वित्त मंत्रालय
प्रधानमंत्री किसान सम्मान निधि  योजना के अंतर्गत बड़ी संख्या में लाभार्थी किसानों को सार्वजनिक वित्त प्रबंधन प्रणाली  के माध्यम से बहुत कम समयावधि में धनराशि के इलेक्ट्रॉनिक अंतरण का सफल परिचालन: एक ऐतिहासिक उपलब्धि
प्रधानमंत्री श्री नरेन्द्र मोदी ने 24 राज्यों और संघ शासित प्रदेशों के पात्र किसानों के 1,010,6,880 बैंक खातों में 2,021 रुपये की पहली किस्त का सीधे इलेक्ट्रॉनिक अंतरण करने के लिए उत्तर प्रदेश के गोरखपुर में 24 फरवरी, 2019 को पीएम-किसान योजना का शुभारंभ किया। इस योजना के तहत दो हेक्टेयर तक के मिश्रित जोतों/स्वामित्व वाले पात्र छोटे और मझौले किसान परिवारों को प्रति वर्ष 6,000 रुपये की राशि प्रदान की जाएगी। यह धनराशि प्रति 2000 रुपये की तीन किस्तों में प्रदान की जाएगी।
पीएम-किसान योजना के अंतर्गत प्रत्यक्ष लाभ अंतरण  सार्वजनिक वित्त प्रबंधन प्रणाली  के माध्यम से किया जा रहा है, जो वेब आधारित भुगतान तथा लेखा महानियंत्रक , वित्त मंत्रालय, भारत सरकार द्वारा नियंत्रित भारत सरकार का एमआईएस आईटी अनुप्रयोग है। पीएफएमएस के माध्यम से डीबीटी की प्रक्रिया मानवीय हस्तक्षेप के बिना लाभार्थियों के बैंक खातों में पारदर्शी रूप से बिना किसी विलंब के डिजिटली प्रमाणिक भुगतान सुनिश्चित करती है। पीएफएमएस ने लगभग 273 बैंकों के साथ एकीकरण करके लाभार्थियों के बैंक खातों में सीधा भुगतान करने से पहले उनके खाते विवरण के विधिमान्यकरण को संभव बनाया। भारत सरकार की योजनाओं के लिए समस्त डीबीटी भुगतान पीएफएमएस के माध्यम से किये जा रहे हैं।
पीएम-किसान योजना के लिए पीएफएमएस टीम ने बहुत समय कम होने के बावजूद पूरी प्रक्रिया का प्रबंधन किया। इस योजना की घोषणा 1 फरवरी, 2019 को की गई थी और 24 फरवरी, 2019 तक पृथक सर्वर का विन्यास, योजना का सृजन, राज्य/संघ शासित प्रदेशों की एजेंसियों का पंजीकरण, भुगतान आदेश जारी करना तथा प्रायोजक बैंकों, एनपीसीआई और अंतत: लाभार्थियों के खातों में धनराशि के हस्तांतरण का कार्य रिकॉर्ड समय में बिना किसी धांधली के संपन्न हो गया। पीएफएमएस टीम इसके सुचारू परिचालन के लिए कृषि मंत्रालय, वित्तीय सेवा विभाग , वित्त मंत्रालय और लाभार्थियों के 202 बैंकों, भारतीय रिजर्व बैंक और एनपीसीआई के साथ निरंतर आगे की कार्रवाई कर रही थी। अगले कुछ हफ्तों में बैंक खातों के विधिमान्यकरण और चिन्हित किये गये सभी शेष पात्र लाभार्थियों  के बैंक खातों में पहली किस्त जमा कराने की प्रक्रिया पूरी हो जाएगी। यह भारत सरकार की किसी एक योजना के अंतर्गत इतने बड़े पैमाने के लेन-देन से संबंधित रिकॉर्ड प्रत्यक्ष लाभ अंतरण होगा।
पीएम-किसान योजना के अंतर्गत पीएफएमएस द्वारा इतने कम अर्से में लाभार्थियों की विशाल संख्या के खातों में धनराशि के इलेक्ट्रॉनिक अंतरण का सफल परिचालन, पीएफएमएस की ऐतिहासिक उपलब्घि है, जिसने भारत सरकार की डिजिटल इंडिया पहल को और ज्यादा मजबूती प्रदान की है।
शिक्षा मंत्रालय
डॉ. रमेश पोखरियाल ‘’निशंक’’ ने ओ पी जिंदल ग्लोबल यूनिवर्सिटी को क्यूएस विश्व विश्वविद्यालय रैंकिंग 20-20 में प्रविष्ट होने वाले सबसे युवा वैश्विक विश्वविद्यालय के रूप में चुने जाने पर बधाई दी
केन्द्रीय मानव संसाधन विकास मंत्री डॉ. रमेश पोखरियाल ‘’निशंक’’ ने ओ पी जिंदल ग्लोबल यूनिवर्सिटी  के संस्थापक कुलपति प्रोफेसर  सी. राजकुमार एवं जिंदल स्कूल ऑफ बैंकिंग एंड फाइनेंस के डीन प्रोफेसर  आशीष भारद्वाज के साथ एक बैठक के दौरान पहली बार ओ पी जिंदल ग्लोबल यूनिवर्सिटी को क्यूएस विश्व विश्वविद्यालय रैंकिंग 20-20 में प्रविष्ट होने वाले सबसे युवा वैश्विक विश्वविद्यालय के रूप में चुने जाने पर बधाई दी।
कुलपति प्रोफेसर सी. राजकुमार केन्द्रीय मानव संसाधन विकास मंत्री डॉ. रमेश पोखरियाल ‘’निशंक’’ को क्यूएस सर्टिफिकेट ऑफ एचीवमेंट  प्रदान करते हुए
कुलपति प्रोफेसर राजकुमार ने जे. जी. यू. को वैश्विक रूप से 751-800 के बीच रैंक पाने तथा विश्व रैंकिंग में प्रविष्ट होने वाले सबसे युवा विश्व विद्यालय के लिए क्यूएस सर्टिफिकेट ऑफ एचीवमेंट प्रदान किया। ओ पी जिंदल ग्लोबल यूनिवर्सिटी के लिए यह एक बड़ी उपलब्धि है क्योंकि वे इस वर्ष अपनी दसवीं वर्षगांठ मना रहे हैं।
डॉ. रमेश पोखरियाल ने कहा कि ऐतिहासिक रूप से भारत ने हमेशा ज्ञान सर्जन एवं अध्ययन को महत्व दिया है जिसने विविध तरीकों से हमारे भारतीय समाज को आकार दिया है। प्राचीन भारत में उत्कृष्टता एवं अध्ययन के अग्रणी केन्द्र फलते-फूलते रहे हैं और प्रधानमंत्री श्री नरेन्द्र मोदी की अगुवाई में भारत सरकार ने वैश्विक रूप से उत्कृष्टता हासिल करने के लिए भारतीय विश्व विद्यालयों को महत्व दिया है। हम जे. जी. यू. को अध्यापन, अध्ययन एवं अनुसंधान में वैश्विक उत्कृष्टता अर्जित करने के लिए अन्य संस्थानों एवं विश्वविद्यालयों को संरक्षण देने में अग्रणी भूमिका निभाने के लिए प्रोत्साहित करते हैं।
मंत्री ने ओ पी जिंदल ग्लोबल यूनिवर्सिटी की भारत से प्रवेश पाने वाले एकमात्र विश्वविद्यालय तथा क्यूएस दुनिया की विश्व विद्यालय रैंकिंग में वैश्विक रूप से सबसे युवा विश्वविद्यालय होने पर सराहना की। मंत्री को इस बात पर प्रसन्नता हुई कि जे. जी. यू. का स्थान अब वैश्विक रूप से सभी 28 हजार विश्वविद्यालयों के शीर्ष 2.67 प्रतिशत के बीच है। यह तथ्य कि जे. जी. यू. भारत में सामाजिक विज्ञान, कला एवं मानविकी में अध्ययन एवं अनुसंधान को समर्पित एकमात्र विश्वविद्यालय है जो क्यूएस विश्व विश्वविद्यालय रैंकिंग में शामिल हुआ है, विशेष रूप से उल्लेखनीय है और मैं जे. जी. यू. नेतृत्व एवं संकाय को भारत के उन सभी विश्वविद्यालयों जिनकी वैश्विक महत्वकांक्षाएं हैं, शैक्षणिक उत्कृष्टता का मार्ग दिखाने के लिए बधाई देता हूं।
विश्व में लगभग 28 हजार से अधिक विश्वविद्यालयों एवं उच्चतर शिक्षा संस्थानों में से केवल 1001 को उनके प्रदर्शन मानदंडों के लिहाज से क्यूएस द्वारा रैंकिंग दी गई। विश्व विद्यालय रैंकिंग में 50 विश्वविद्यालय में नए प्रवेशी हैं। पिछले 10 वर्षों में कई पुराने महाविद्यालयों एवं संस्थानों, का विशेष रूप से फ्रांस, फिनलैंड एवं यूरोप में अन्यत्र, नए विश्वविद्यालयों का गठन करने के लिए हाल में विलय हुआ है, जबकि जे. जी. यू. या इसके किसी भी संबद्ध स्कूलों का 2009 से पहले किसी भी रूप में अस्तित्व नहीं था। यह तथ्य जे. जी. यू. को क्यूएस विश्व विश्वविद्यालय रैंकिंग के नवीनतम संस्करण में शामिल होने वाला सबसे युवा विश्वविद्यालय बनाता है।
राष्ट्रपति सचिवालय
राष्ट्रपति ने वडोदरा में महाराजा सयाजीराव विश्वविद्यालय के 66वें दीक्षांत समारोह को संबोधित किया
राष्ट्रपति श्री रामनाथ कोविंद ने आज  वडोदरा में महाराजा सयाजीराव विश्वविद्यालय के 66वें दीक्षांत समारोह को संबोधित किया।
इस अवसर पर महामहिम राष्ट्रपति ने कहा कि महाराजा सयाजीराव गायकवाड ने इस विश्वविद्यालय की परिकल्पना क्षेत्र में गुणवत्तापूर्ण उच्चतर शिक्षा को बढ़ावा देने के लिए की थी। उन्होंने डॉ. बी आर अंबेडकर सहित समाज के वंचित वर्ग के प्रतिभाशाली लोगों को समर्थन एवं प्रोत्साहन दिया था। उस वक्त ऐसी व्यापक दृष्टि रखने वाले बहुत कम लोग थे।
महामहिम राष्ट्रपति ने आर्थिक रूप से निर्बल वर्ग के छात्रों के लिए अध्यावृत्तियों को संस्थागत बनाने के लिए महाराजा सयाजीराव विश्वविद्यालय की सराहना की। उन्होंने कहा कि समाज के वंचित एवं पिछड़े वर्गों के विकास की दिशा में इस विश्वविद्यालय के छात्रों का योगदान सयाजीराव के आदर्शों के अनुरूप बना रहेगा।
बाद में महामहिम राष्ट्रपति ने गोंडल में अक्षर डेरी की 150वीं जयंती के समारोह में भी भाग लिया।
स्वास्थ्य एवं परिवार कल्याण मंत्रालय
केरल के कोझीकोड जिले में निपाह वायरस का मामला सामने आया
केंद्र सरकार ने सार्वजनिक स्वास्थ्य उपायों में राज्य सरकार की मदद करने के लिए एक टीम को केरल रवाना किया
केरल के कोझीकोड जिले में निपाह वायरस का एक मामला सामने आया है।
केरल के कोझीकोड जिले से 3 सितंबर 2021 को एन्सेफलाइटिस और मायोकार्डिटिस के लक्षण के साथ 12 साल के एक लड़के में निपाह वायरस का एक संदिग्ध मामला सामने आया था।
यह वायरस चमगादड़ों की लार से फैलता है। लड़का अस्पताल में भर्ती था और आज सुबह उसकी मौत हो गई।
केंद्र सरकार ने एनसीडीसी की एक टीम को राज्य के लिए रवाना किया है जो आज वहां पहुंच रही है। यह टीम राज्य को तकनीकी सहायता उपलब्ध कराएगी।
केंद्र सरकार द्वारा तत्काल निम्नलिखित सार्वजनिक स्वास्थ्य उपायों की सलाह दी गई है:
1. परिवारों, गांवों और समान भौगोलिक क्षेत्र  में सक्रिय मामले की खोज।
2. पिछले 12 दिनों के दौरान सक्रियता से संपर्क  की पहचान।
3. संपर्क में आने वाले लोगों को सख्ती से क्वारंटाइन करना और किसी भी संदिग्ध को आइसोलेट करना।
4. प्रयोगशाला परीक्षण के लिए नमूनों का संग्रह और परिवहन।
गौरतलब है कि 2018 में भी केरल के कोझीकोड और मलप्पुरम जिलों में निपाह वायरस का प्रकोप हुआ था।
प्रधानमंत्री कार्यालय
प्रधानमंत्री ने शहीद भगत सिंह को उनकी जयंती पर श्रद्धांजलि अर्पित की
प्रधानमंत्री श्री नरेन्द्र मोदी ने शहीद भगत सिंह को उनकी जयंती पर श्रद्धांजलि अर्पित की है।
अपने संदेश में प्रधानमंत्री ने कहा, 'मां भारती के वीर सपूत अमर शहीद भगत सिंह की जयंती पर उन्हें कोटि-कोटि नमन। वीरता और पराक्रम की उनकी गाथा देशवासियों को युगों-युगों तक प्रेरित करती रहेगी।'
एमजी/ एएम/ केजे
(
गृह मंत्रालय
एनसीआर क्षेत्र में झटके: राष्ट्रीय भूकंप विज्ञान केंद्र के प्रमुख ने कहा, 'घबराने की जरूरत नहीं'
दिल्ली-एनसीआर क्षेत्र में हाल में आए भूकंप के झटकों पर बैठक के बाद एनडीएमए ने कहा, तैयारी और गंभीरता को कम करने की जरूरत है
राष्ट्रीय भूकंप विज्ञान केंद्र  के निदेशक डॉ. बीके बंसल ने कहा है कि दिल्ली-एनसीआर क्षेत्र में हाल में हुई भूकंपीय गतिविधियों को लेकर घबराने की जरूरत नहीं है। लेकिन उन्होंने जोर देकर कहा कि भूकंप के जोखिम को कम करने के लिए तैयारी और शमन  के उपाय करना महत्वपूर्ण है। डॉ. बंसल यहां कल राष्ट्रीय आपदा प्रबंधन प्राधिकरण  द्वारा दिल्ली-एनसीआर क्षेत्र में भूकंप के जोखिम को कम करने के लिए विभिन्न शमन और तैयारियों के उपायों पर चर्चा करने के लिए बुलाई गई बैठक में बोल रहे थे।
एनसीएस के निदेशक ने बताया कि दिल्ली और इसके आसपास के क्षेत्र में भूकंपीय इतिहास को देखते हुए दिल्ली-एनसीआर में छोटे भूकंप आना असामान्य नहीं है। हालांकि दुनिया में ऐसी कोई प्रमाणित तकनीक नहीं है जिससे भूकंप आने की जगह, समय और परिमाण के संदर्भ में सटीक भविष्यवाणी की जा सके।
बैठक के बाद एनडीएमए ने राज्यों से निम्नलिखित उपाय करने का अनुरोध किया है:
1- आगामी निर्माणों को भूकंपरोधी बनाने और अतिरिक्त निर्माण से बचने के अलावा संबंधित उपनियमों का अनुपालन सुनिश्चित करें।
2- कमजोर ढांचों खासतौर से लाइफलाइन वाली इमारतों की पहचान की जाए और उसकी मरम्मत कराई जाए। जहां भी आवश्यकता हो, जोखिम को कम करने के लिए निजी भवनों की भी चरणबद्ध तरीके से मरम्मत की जानी चाहिए।
3- भविष्य में भूकंप से निपटने के लिए नियमित रूप से मॉक एक्सरसाइज करते रहें और भूकंप के तुरंत बाद की प्रतिक्रिया के लिए मानक प्रक्रिया  भी जारी करें।
4- भूकंप के संबंध में क्या करें और क्या न करें, को लेकर सार्वजनिक जागरूकता कार्यक्रम भी करें।
इस बैठक में एनडीएमए के सदस्यों, महानिदेशक, राष्ट्रीय आपदा मोचन बल और दिल्ली, राजस्थान, हरियाणा और उत्तर प्रदेश सरकार के वरिष्ठ अधिकारियों ने वॉइस कॉन्फ्रेंसिंग  के माध्यम से हिस्सा लिया।
एसजी/एएम/एएस
(Visitor Counter : 678